IR-REGOLAMENT TAL-KUMMISSJONI (KE) Nru 663/2004
tas-7 ta' April 2004
li jemenda r-Regolament (KE) Nru 2300/97 dwar regoli dettaljati għall-implementazzjoni tar-Regolament tal-Kunsill (KE) Nru 1221/97 li jistabbilixxi r-regoli ġenerali għall-applikazzjoni tal-miżuri għat-titjib tal-produzzjoni u l-marketing ta' l-għasel
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1221/97 tal-25 ta' Ġunju 1997 li jistabbilixxi r-regoli ġenerali dwar l-applikazzjoni tal-miżuri għat-titjib tal-produzzjoni u l-marketing ta' l-għasel ([1]), u partikolarment l-Artikolu 5 tiegħu,
Billi:
(1) Ir-Regolament tal-Kummissjoni (KE) Nru 2300/97 ([2]) jistabbilixxi id-dispożizzjonijiet għall-implementazzjoni tal-programmi annwali nazzjonali li hemm provvediment dwarhom fir-Regolament (KE) Nru 1221/97.L-Artikolu 2(1) tar-Regolament (KE) Nru 230/97 jipprovdi li l-Istati Membri għandhom jinnotifikaw il-programmi tagħhom lejn il-Kummissjoni sal-15 ta' April ta' kull sena.
(2) L-isħubija mal-UE għandha tiffaċilita sabiex ir-Repubblika Ċeka, l-Estonja, Ċipru, il-Latvja, il-Liwanja, l-Ungerija, Malta, il-Polonja, is-Slovenja u l-Islovakkja jkunu jistgħu jibenefikaw mill-programmi nazzjonali li hemm provvediment dwarhom fir-Regolament (KE) Nru 1221/97. Sabiex ikunu jistgħu jiġu eżaminati il-programmi kollha, bl-istess metodu għall-Istati Membri kollha, id-data tan-notifika tal-programmi għandha tkun posposta, għall-2004, għall-15 ta' Mejju 2004.
(3) Ir-Regolament (KE) Nru 2300/97 għandu għalhekk jkun emendat kif xieraq.
(4) Il-miżuri li hemm provvediment dwarhom f'dan ir-Regolament huma bi qbil ma' l-opinjoni tal-Kumitat ta' Ġestjoni għal-Laħam tat-Tjur u tal-Bajd,
ADOTTAT DAN IR-REGOLAMENT:
Artikolu 1
L-Artikolu 2(1) tar-Regolament (KE) Nru 2300/97, huwa hawnhekk mibdul b'dan li ġej:
"1. L-Istati Membri għandhom jinnotifikaw il-programmi tagħhom lejl il-Kummissjoni qabel il-15 ta' April ta' kull sena. B'dana kollu, għall-2003, l-Istati Membri għandhom jinnotifikaw il-programmi tagħhom sal-15 ta' Mejju l-aktar tard."
Artikolu 2
Dan ir-Regolament għandu jidħol fis-seħħ fit-tielet jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jkun japplika għall-programmi annwali għas-sena tas-suq 2004/2005.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta' April 2004.